Allison Moore (pornografysk aktrise)

Allison Moore, echte namme: Stephanie Allison Hannegan (7 july 1984), is in Amerikaansk neakenmodel, stripper, pornografysk aktrise en mainstream-aktrise. Neffens har offisjele opjefte is se 1.65 m, mei in gewicht fan 52 kg en kupmaat 32DD.

Libben en karriêre
Allison Moore waard yn 1984 berne yn 'e steat Kalifornje. Se makke har debút yn in pornografyske film yn 2011, doe't se 27 jier wie. Neffens de Internet Adult Film Database (IAFD) hat se sûnt yn mear as 75 pornofilms spile, hoewol't dat oantal mei de sênes foar har eigen webside (AllisonMooreXXX.com) en foar oare pornowebsiden boppe de twahûndert útkomt. Moore hat û.m. wurke foar sokke foaroansteande labels as New Sensations, Wicked Pictures, Evil Angel, Pure Play Media, Penthouse, Adam & Eve, Third Degree Films, Hustler Video, Zero Tolerance, Shane's World, Devil's Film en Diabolic Video. Ek hat se in protte wurke foar pornosites as BangBros, Reality Kings, Brazzers en Naughty America.

Yn 2013 spile Moore de rol fan Khloé Kardashian yn 'e film Keeping Up with Kiara Mia, in parody fan 'e lytse studio Risque Films op 'e realitytillefyzjesearje Keeping Up with the Kardashians, oer de famylje fan Kim Kardashian. Datselde jiers sleepte Moore ek har earste mainstream-roltsje yn 'e wacht, yn 'e searje Sons of Anarchy. Fierders waard se nominearre foar twa Sex Awards.

Prizen en nominaasjes
 Jier Priis Resultaat Kategory Foar har optreden yn2013Sex Awardnominearremeast seksy pornostjern.f.t.nominearrefavorite webside fan in pornostjer (foar AllisonMooreXXX.com)n.f.t.

Keppelings om utens
 Offisjele webside fan Allison Moore
 Biografy en filmografy fan Allison Moore yn 'e Internet Movie Database (IMDb)
 Biografyske gegevens en filmografy fan Allison Moore yn 'e Internet Adult Film Database (IAFD)

Kategory:Amerikaansk neakenmodel
Kategory:Amerikaansk stripper
Kategory:Amerikaansk froulik pornoakteur
Kategory:Amerikaansk telefyzje-akteur
Kategory:Persoan berne yn 1984